Handeuleum duwé kandhutan dat tanin, alkaloid, lan sitosterol glikosida. Mupangaté handeuleum ya iku bisa nambani wong kang ora bisa ngising, ambeien, lara bisulen, lara panas amarga ana reregedan sajeroning weteng, watu empedu, lang nglancaraké nalika haid. Saliyané iku, handeuleum uga bisa kanggo nambani lara aboh amarga kathuthuk lan bisa nambani lara rématik. Kanthi cara empiris, godhong handeuleum uga bisa dienggo kanggo nambani lara tatu amarga tiba lan kanggo nambani lara radhang. Kandhutan senyawa kimia kang dinuga bisa ndadèkaké èfèk iku ya iku turunan saka senyawa fenol.